M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 2/3/2024**

**Návrh na zmenu interného predpisu mesta „Zásady hospodárenia s majetkom mesta Šaľa“, schváleného Uznesením Mestského zastupiteľstva v Šali č. 7/2023 – III. zo dňa 26. októbra 2023** **v znení jeho Dodatku č. 1, schváleného Uznesením Mestského zastupiteľstva v Šali č. 2/2024 – VIII.   
zo dňa 18.04.2024**

Návrh na uznesenie:

Mestské zastupiteľstvo v Šali

1. **prerokovalo**

návrh na zmenu interného predpisu mesta „Zásady hospodárenia s majetkom mesta Šaľa“, schváleného Uznesením Mestského zastupiteľstva v Šali č. 7/2023 – III. zo dňa   
26. októbra 2023, v znení jeho Dodatku č. 1, schváleného Uznesením Mestského zastupiteľstva v Šali č. 2/2024 – VIII. zo dňa 18.04.2024,

1. **schvaľuje**

Dodatok č. 2 k internému predpisu mesta „Zásady hospodárenia s majetkom mesta Šaľa“, schváleného Uznesením Mestského zastupiteľstva v Šali č. 7/2023 – III. zo dňa   
26. októbra 2023 v znení jeho Dodatku č. 1, schváleného Uznesením Mestského zastupiteľstva v Šali č. 2/2024 – VIII. zo dňa 18.04.2024.

**Spracoval:** **Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 13. júna 2024

Dôvodová správa:

Mestský úrad v Šali (ďalej aj ako „MsÚ“) predkladá Mestskému zastupiteľstvu v Šali (ďalej aj ako „MsZ“) návrh na zmenu interného predpisu mesta Šaľa - Zásady hospodárenia s majetkom mesta Šaľa, schváleného Uznesením Mestského zastupiteľstva v Šali č. 7/2023-III. zo dňa 26. októbra 2023, v znení Dodatku č. 1, schváleného Uznesením Mestského zastupiteľstva v Šali č. 2/2024 – VIII. zo dňa 18.04.2024 (ďalej len „Zásady“).

Pri príprave rozsiahleho Dodatku č. 1 k Zásadám, ktorý bol schválený Uznesením Mestského zastupiteľstva v Šali č. 2/2024 – VIII. zo dňa 18.04.2024 nedopatrením nebola zapracovaná do Dodatku č. 1 k Zásadám požiadavka Mestského kultúrneho strediska Šaľa, aby zároveň so zmenou cenníka za vylepenie plagátov na území mesta Šaľa (Príloha č. 11 k Zásadám) bola skrátená doba, za ktorú sa poplatok za vylepenie plagátov vyberá (doba vylepenia plagátov) zo 14 dní na 7 dní. Uvedená zmena môže mať pozitívny dopad na rozpočet mesta Šaľa.

V zmysle uvedenej skutočnosti vecný útvar spracoval návrh Dodatku č. 2 k Zásadám. Účinnosť Dodatku č. 2 k Zásadám je navrhnutá od 1.7.2024.

**Stanovisko MsÚ:**

MsÚ odporúča MsZ schváliť Dodatok č. 2 k internému predpisu mesta Zásady hospodárenia s majetkom mesta Šaľa, schváleného Uznesením Mestského zastupiteľstva v Šali č. 7/2023-III. zo dňa 26. októbra 2023 v znení jeho Dodatku č. 1, schváleného Uznesením Mestského zastupiteľstva v Šali č. 2/2024 – VIII. zo dňa 18.04.2024.